**POSTOPEK PRENOSA PRIJAVNICE ZA VPIS**

**Do 23. aprila** imate možnost, da prijavo iz kakršnihkoli razlogov morda **prenesete** v drug izobraževalni program ali na drugo srednjo šolo.

**Prenos prijave** bo potekal **elektronsko** na način, da boste prenos prijave urejali preko **elektronske pošte.**

V primeru, če se boste odločili **za prenos prijave**, to storite tako, da na izbrano srednjo šolo, kjer je vaš otrok **oddal prvotno prijavnico**, na elektronski naslov svetovalnega delavca srednje šole oziroma na poseben elektronski naslov, ki ga je šola ustvarila v ta namen, posredujete **skenirano/fotografirano izjavo o prenosu prijavnice,** ***podpisano s strani vas in vašega otroka,*** v kateri pisno zaprosite, da v vašem imenu svetovalni delavec odjavi kandidata (tj. vašega otroka) na programu, za katerega je oddal prvotno prijavnico, in jo posreduje na drugo šolo, kamor bi želeli prenesti prijavo.

Če se boste odločili za prenos prijavnice, lahko **prenos prijavnice** izvedete **najkasneje do**

**23. 4. 2024.** Elektronsko pošto, v kateri bodo priložili izpolnjen obrazec/izjavo za prenos prijavnice morate poslati na **elektronski naslov svetovalnega delavca srednje šole** **najkasneje do 15. ure.**